Ιερά Μητρόπολις Σταγών και Μετεώρων

Η Ιερά Μητρόπολις Σταγών και Μετεώρων είναι μία από τις Μητροπόλεις της Εκκλησίας της Ελλάδος. Εδρεύει στην Καλαμπάκα και στην περιφέρειά της υπάγεται ο ομώνυμος δήμος. Μητροπολίτης της από το έτος 2017 είναι ο Θεόκλητος (κατά κόσμον Λαμπρινάκος).

Ιστορικά στοιχεία
Η Μητρόπολη δημιουργήθηκε το 1991 με απόφαση της Ιεράς Συνόδου της Εκκλησίας της Ελλάδος, αρχικά ως προσωποπαγής, προκειμένου να αποκατασταθεί ο Μητροπολίτης Σεραφείμ (Στεφάνου), ο οποίος είχε κηρυχθεί έκπτωτος αντικανονικά, χωρίς δίκη, το 1974, από την Μητρόπολη Τρίκκης και Σταγών και δικαιώθηκε δικαστικώς το 1990. Ο Σεραφείμ ήταν και ο πρώτος επίσκοπος της Ιεράς Μητροπόλεως, από την ίδρυσή της το 1991 και εκείνος που συνέβαλε αποφασιστικά στη μονιμοποίησή της, τον Οκτώβριο του 2015, με σχετική απόφαση της Ιεράς Συνόδου της Εκκλησίας της Ελλάδος. Ο Μητροπολίτης Σεραφείμ απεβίωσε στις 18 Μαρτίου 2017.

Στις 6 Οκτωβρίου 2017 εξελέγη νέος Μητροπολίτης ο Θεόκλητος (Λαμπρινάκος), ο οποίος την επόμενη μέρα χειροτονήθηκε επίσκοπος στον Ιερό Καθεδρικό Ναό Αθηνών. Η ενθρόνισή του έλαβε χώρα στην πόλη της Καλαμπάκας στις 25 Νοεμβρίου 2017.

Επισκοπικός κατάλογος

Αρχιερατικές Περιφέρειες

Μονές των Μετεώρων
Στα Μετέωρα υπήρχαν 24 μοναστήρια, αλλά σήμερα λειτουργούν τα 6, ενώ τα υπόλοιπα 15 είναι ακατοίκητα και ερειπωμένα.

Τα Μοναστήρια τα οποία σήμερα λειτουργούν είναι τα κάτωθι:
Ιερά Μονή Μεταμόρφωσης του Σωτήρος (Μεγάλο Μετέωρο) - Ανδρική Μονή
Ιερά Μονή Βαρλαάμ - Ανδρική Μονή
Ιερά Μονή Αγίου Στεφάνου - Γυναικεία Μονή
Ιερά Μονή Αγίας Τριάδας - Ανδρική Μονή
Ιερά Μονή Ρουσάνου - Γυναικεία Μονή
Ιερά Μονή Αγίου Νικολάου Αναπαυσά - Ανδρική Μονή

Δείτε επίσης
Μετέωρα

Πηγές
 Ιστοσελίδα Ιστοσελίδα Ιεράς Μητροπόλεως Σταγών και Μετεώρων

Σταγων